82α. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ υπ΄ αριθ. 142 της 30/30 Σεπτ. 1993 (ΦΕΚ Α΄ 169) Αναδιάρθρωση και διαβάθμιση σύμφωνα με την ισχύουσα νομοθεσία των υφισταμένων θέσεων προσωπικού της Γραμματείας του Υπουργικού Συμβουλίου. Έχοντας υπόψη: 1.Τις διατάξεις: α) του άρθρ. 7 του Νόμ. 1558/1985 «Κυβέρνηση και Κυβερνητικά Όργανα» (ΕτΚ Α΄137/26.7.1985), β)του άρθρ. 37 παρ. 5 του Νόμ. 1968/1991 «Ρύθμιση θεμάτων αρμοδιότητας του Υπουργείου Δικαιοσύνης» (ΕτΚ Α΄150/11.10.1991), γ) των άρθρ. 1 και 4 του Νόμ. 2085/1992 «Ρύθμιση θεμάτων οργάνωσης, λειτουργίας και προσωπικού της Δημόσιας Διοίκησης και άλλες διατάξεις» (ΕτΚ Α΄170/1992), 1.Ε.α.79-82α Υπουργικό Συμβούλιο - Οργάνωση Υπουργείων - Κυβερνητικές Επιτροπές δ) του άρθρ. 29 Α  του Νόμ. 1558/1985, το οποίο προστέθηκε με το άρθρ. 27 του Νόμ. 2081/92 «Ρύθμιση του θεσμού των Επιμελητηρίων, τροποποίηση των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις» (ΕτΚ Α΄154/1992), ε) της Π.Υ.Σ. αρ. 154/13.12.1985 «Διάρθρωση, αρμοδιότητες και προσωπικό της Γραμματείας του Υπουργικού Συμβουλίου» (ΕτΚ Α΄1/15.1.1986), όπως τροποποιήθηκε και συμπληρώθηκε με τις Π.Υ.Σ. αρ.(i) 45/28.3.1986 (ΕτΚ Α΄ 54/1986), (ii) 65/23.5.1986 (ΕτΚ Α΄70/1986), (iii) 51/21.5.1990 (ΕτΚ Α΄76/1990), (iv) 130/16.10.1991 (ΕτΚ Α΄157/1991), (v) 6/22.1.1992 (ΕτΚ Α΄7/1992), (vi) 82/22.7.1992 (ΕτΚ Α΄127/1992) και (vii) 128/7.10. 1992 (ΕτΚ Α΄166/1992). 2. Την πρόταση του Πρωθυπουργού, αποφασίζει: 1.Οι 21 θέσεις υπαλλήλων με θητεία της Γραμματείας του Υπουργικού Συμβουλίου που έχουν συσταθεί με την Π.Υ.Σ. 154/85 και διαβαθμιστεί με την Π.Υ.Σ. 65/86, αναδιαρθρώνονται και διακρίνονται σε 8 θέσεις μονίμων υπαλλήλων και σε 13 θέσεις υπαλλήλων με θητεία. 2.Οι θέσεις των μονίμων υπαλλήλων κατανέμονται κατά κατηγορία και κλάδο ως ακολούθως: α) Κατηγορία ΠΕ – Κλάδος διοικητικού – οικονομικού θέσεις 3 και Κλάδος Φιλολόγων θέση μία (1), β) κατηγορία ΔΕ – Κλάδος Διοικητικού- Οικονομικού θέση μία (1) και κλάδος δακτυλογράφων θέσέις 2, γ) Κατηγορία ΥΕ Επιμελητών θέση μία (1). Στις ανωτέρω μόνιμες θέσεις, εντάσσονται αυτοδικαίως ανάλογα με τα προσόντα τους, οι υπάλληλοι που κατέχουν τις αντίστοιχες θέσεις, με θητεία και με αποδοχές οριζόμενες σύμφωνα με τις διατάξεις του άρθρ. 3 παρ. 6 του Νόμ. 1476/1984. Με απόφαση του Πρωθυπουργού που δημοσιεύεται στην Εφημερίδα της Κυβερνήσεως καθορίζεται, με βάση τα τυπικά προσόντα και το χρόνο υπηρεσίας, ο κλάδος και ο βαθμός καθενός από τους αυτοδίκαια ενταχθέντες. 3.Οι 13 θέσεις των υπαλλήλων με θητεία κατανέμονται κατά κατηγορία και κλάδο ως ακολούθως: Κατηγορία ΠΕ θέσεις 7, κατηγορία ΔΕ θέσεις 4 και κατηγορία ΥΕ θέσεις 2. Ο βαθμός και το μισθολογικό κλιμάκιο προσδιορίζεται με την πράξη πρόσληψης. 4.Οι 5 θέσεις των ειδικών συμβούλων – συνεργατών της Γραμματείας του Υπουργικού Συμβουλίου που έχουν συσταθεί με την Π.Υ.Σ. 51/1990 (δια μετατροπής τεσσάρων θέσεων με θητεία και μιας θέσης ειδικού συνεργάτη σε θέσεις ειδικών συμβούλων – συνεργατών) είναι θέσεις με σχέση εργασίας ιδιωτικού δικαίου αορίστου χρόνου. Οι κατέχοντες τις θέσεις αυτές διέπονται από τις διατάξεις που ισχύουν για το ειδικό επιστημονικό προσωπικό του Π.Δ. 410/1988, εφόσον δεν τροποποιούνται από τις διατάξεις της Π.Υ.Σ. 51/1990. Η Π.Υ.Σ. 130/1991 καταργείται. 5.Από τις διατάξεις αυτής της απόφασης δεν προκαλείται πρόσθετη δαπάνη σε βάρος του κρατικού προϋπολογισμού. Η ισχύς αυτής της πράξης αρχίζει από τη δημοσίευσή της στην Εφημερίδα της Κυβερνήσεως. 